Број: 03-251/23

Датум: 22.06.2023. године

На основу члана 15. став 7. Уредбе о условима, поступку емисије и елементима примарног тржишта трезорских записа („Службени гласник Републике Српске“, број 58/15) и члана 10. став 4. Правила тржишта новца Бањалучке берзе број 01-УO-718/13 oд 04.10.2013. гoдинe, директор Берзе доноси

**O Д Л У К У**

**о уврштењу хартија од вриједности**

1. На тржиште новца – сегмент „секундарно трговање трезорским записима“ уврштавају се трезорски записи Републике Српске ознаке RS23-T04, број трезорских записа 3.662, појединачна номинална вриједност 10.000,00 КМ, који доспијевају 21.12.2023. године.
2. Трговање трезорским записима из тачке 1. почиње 23.06.2023. године, а траје до 20.12.2023. године, када се трајно искључују са тржишта новца.
3. Ова одлука ступа на снагу даном доношења.

**О б р а з л о ж е њ е**

Дана 22.06.2023. године Централни регистар хартија од вриједности доставио је Берзи обавјештење о регистрацији хартија од вриједности из тачке 1. диспозитива.

Чланом 15. став 7. Уредбе о условима, поступку емисије и елементима примарног тржишта трезорских записа прописано је да на основу извјештаја о регистрацији Централног регистра, Берза уврштава трезорске записе на берзанско тржиште.

Чланом 10. став 4. Правила тржишта новца Бањалучке берзе прописано је да се краткорочном хартијом од вриједности почиње трговати наредни дан од дана пријема извјештаја о регистрацији.

Чланом 10. став 5. Правила тржишта новца Бањалучке берзе прописано је да се трезорски запис искључује са тржишта један дан прије доспијећа.

Сходно наведеном, одлучено је као у диспозитиву.

 ДИРЕКТОР

 Милан Божић

Достављено:

* Комисији за хартије од вриједности Републике Српске
* Члановима Берзе
* Емитенту
* Архиви